Title: Vrednovanje javnih politika
Description: Sadržaj knjige misaono korespondira sa standardnim pristupima proučavanja vrednovanja javnih politika kakvo se prakticira u svijetu, a u sklopu toga i u okviru akademskog rada na Sveučilištu u Ljubljani i Sveučilištu u Zagrebu. Knjiga je prvenstveno namijenjena akademskoj i istraživačkoj javnosti koja se bavi analizom ocjenjivanja rezultata, učinaka i ishoda javnih politika, vezanoj uz istraživački i nastavni rad na visokoškolskoj razini. Knjiga je, nadalje, namijenjena široj javnosti koju zanimaju procesi oblikovanja, provođenja i ocjenjivanja javnih politika (primjerice, kreatorima javnih politika, javnim službenicima, političkim strankama, organizacijama civilnog društva koje se bave javnim politikama, medijima).
Subjects: Policy sciences